قطرده قورولاجاق حربی بازا اوچون تورکییه ایله الده اولونان راضیلاشمانین بعضی مقاملاری اوزه چیخیب.
آخار. آذ ایسپوتنیک سایتینا ایستینادا همین مقاملاری تقدیم ائدیر:
۱. قطرده قورولاجاق حربی بازا اوچون بوتون خرجلری قطر اؤدیهجک. همچینین اورادا چالیشدیغی مدتده تورک عسگرلرینین ده بوتون خرجلری قطر حکومتی طرفیندن قارشیلاناجاق. یعنی تورک عسگری قطرین آمریکا- سعودییه عربیستانی جبههسینین هدفینده اولدوغو بیر دؤنمده قطری قوروماق اوچون بیر نوع، «لگیونرلیک» وظیفهسینی اؤز اوزرینه گؤتورجک.
۲. راضیلاشمانین ۱۶-جی مادهسینده قید اولونور کی، تورک عسگرینین خیدمت ائتدیی مدتده یارانا بیلهجک حقوقی چاتیشمازلیقلاری بین الخالق محکمهلر یوخ ایکی اؤلکهنین یئرلی محکمهلری و حکومتلری حل ائدجک.
آنلاشمادا همچینین تورکییه حکومتینین حربی بازا یاراتماسیندا نیه قطری سئچمک مسئلهسینه ده آیدینلیق گتیریلیب. اساس سبب کیمی قطرین ۱۵ ایولدا باش وئرن حربی چئوریلیش زامانی تورکییهیه دستک گؤسترمهسی قید اولونوب.
خاطیرلاداق کی، بیر مدت اول ۱۵ ایول چئوریلیشی زامانی پرزیدنت اردوغانین بیر زنگی ایله قطر حکومتینین ۱۵۰ نفرلیک خصوصی تعیناتلینی درحال تورکییهیه، اردوغانین محافظهسینه گؤندریلدیی بیلدیریلمیشدی.
azb_Arab azb_Arab azb_Arab azb_Arab azb_Arab azb_Arab